מורים ומורות יקרים
המסמך שלפניכם נועד לסייע בהפיכת הגשת תעודת אמצע השנה ממעמד טכני למפגש חינוכי משמעותי. השאלות המובאות כאן מתרגמות את תפיסת ההערכה המעצבת וחשיבה עיצובית תוצאתית לשיח מעשי עם תלמידים – שיח שנותן מקום לרגש, מחזק תחושת המסוגלות והשייכות, ומכוון את התלמידים לחשיבה קדימה ולפעולה. 
· חשוב- אין צורך להשתמש בכל השאלות או לפעול לפי סדר קבוע; 
· מומלץ- לבחור מספר מצומצם של שאלות (3-5) בהתאם לזמן העומד לרשותכם, להיכרות עם התלמיד ולמטרות המפגש. 
· זיכרו- גם שיחה קצרה, המבוססת על כמה שאלות מדויקות, יכולה להפוך את התעודה לנקודת צמיחה משמעותית עבור התלמיד.

